NAVODILA ZA DELO:

*Današnjo uro boš spoznal(a) in narisal(a) klimogram.*

1. Ponovno preberi besedilo v učbeniku na strani 70 (Kako opišemo podnebje?) in ustno odgovori na vprašanje: Kaj je klimogram?

2. Pozorno si oglej klimogram Ljubljane v učbeniku na strani 70 in ustno odgovori na vprašanja:

- Kako izgleda klimogram? Naštej njegove sestavne dele. (Glej tudi razlago številk 1-9 levo!)

- Kje v klimogramu je zapisano ime prikazanega kraja? Na kakšni nadmorski višini leži ta kraj?

- Kaj predstavljajo velike tiskane črke pod klimogramom?

- Kaj je na skrajni levi in desni strani klimograma?

- Kako in s kakšno barvo so na klimogramu prikazane temperature?

- S katero enoto so prikazane temperature?

- Koliko znaša povprečna letna temperatura v Ljubljani?

- Kateri mesec je v Ljubljani najtoplejši / najhladnejši? Koliko znaša takrat temperatura?

- Kako in s kakšno barvo je na klimogramu prikazana razporeditev padavin?

- S katero enoto so prikazane padavine?

- Kolikšna je povprečna letna količina padavin v Ljubljani?

- Kateri mesec prejme Ljubljana najmanj / največ padavin? Koliko?

3. V zvezek napiši: **Risanje klimograma - glej učbenik str. 70 in DZ str. 31!**

4. Reši vaji na strani 31 v delovnem zvezku. Tako se boš naučil risati klimogram.

5. Če je mogoče, mi pošlji fotografijo klimograma, ki si ga narisal v delovni zvezek.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Udeleži se Videokonference za 6. b, ki bo v torek, 14. 4. 2020, ob 11.00.**

**Na njej se bomo učili risati klimogram.**

**\* Pred vstopom obvezno preberi navodila v dokumentu:**

 **Videokonferenca GEO 6. b (TOR. 14. 4. 2020).**

\* Če se videokonference ne moreš udeležiti, potem skušaj odgovoriti na zgornja vprašanja (iz 1. in 2. naloge). Če pri odgovarjanju naletiš na kakšno težavo, mi piši na moj elektronski naslov: martin.stinjek@os-sturje.si



\* ZA TISTE, KI ŽELIJO VEČ:

Če imaš čas in si želiš (**nikakor ni nujno**!), lahko poskusiš narisati klimogram Ljubljane tudi brez predpripravljene mreže. Za risanje potrebuješ:

* podatke o podnebju v Ljubljani (glej Tabelo 1), list papirja (najboljše A4), ravnilo (najboljše geotrikotnik), svinčnik, modro in rdečo barvico ter seveda nekaj potrpežljivosti.

 **Tabela 1:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **LJUBLJANA** | JAN | FEB | MAR | APR | MAJ | JUN | JUL | AVG | SEP | OKT | NOV | DEC | LETO |
| Temperatura (°C) | -1 | 1 | 5 | 10 | 15 | 18 | 20 | 19 | 16 | 10 | 5 | 0 | 9.8 |
| Višina padavin (mm) | 80 | 80 | 100 | 110 | 120 | 160 | 120 | 140 | 130 | 120 | 140 | 100 | 1393 |

 Vir: ARSO.

***Pri izdelavi pazi, da:***

*- Stolpce za količino padavin pobarvaš z ustrezno barvo (barvo,ki se uporablja za prikaz padavin).*

*- Krivuljo, ki prikazuje temperaturo narišeš z ustrezno barvo (barvo, ki se uporablja za prikaz temperatur).*

*- Da vrišeš/vpišeš tudi vse ostale potrebne podatke, ki jih mora imeti klimogram.*

*\*\*\*\*\*\**

*• Če boš pri svojem delu naletel(a) na težave ali se ti bo porodilo kakšno vprašanje, mi piši na moj elektronski naslov:* *martin.stinjek@os-sturje.si*

*• Na zgornji elektronski naslov mi lahko pošlješ tudi svoje rešitve ali zapišeš kakšno drugo geografsko vprašanje / zanimivost / misel ...*